CMAN บวกต่อ 4% เก็งกำไร Q2 โตแจ่ม โบรกฯ แนะซื้อเป้า 4 บ.
CMAN บวกต่อ 4% เก็งกำไร Q2 โตแจ่ม โบรกฯ แนะซื้อเป้า 4 บ. ล่าสุด ณ เวลา 10.20 น. อยู่ที่ 3.08 บาท บวก 0.12 บาท หรือ 4.05% สูงสุดที่ 3.12 บาท ต่ำสุดที่ 2.90 บาท ด้วยมูลค่าซื้อขาย 16.56 ล้านบาท
11 ก.ค. 2561

ผู้สื่อข่าวรายงานว่า ราคาหุ้น บริษัท เคมีแมน จำกัด (มหาชน) หรือ CMAN ล่าสุด ณ เวลา 10.20 น. อยู่ที่ 3.08 บาท บวก 0.12 บาท หรือ 4.05% สูงสุดที่ 3.12 บาท ต่ำสุดที่ 2.90 บาท ด้วยมูลค่าซื้อขาย 16.56 ล้านบาท

ทั้งนี้ ราคาหุ้น CMAN ปรับตัวขึ้นต่อเนื่อง 2 วันติด นับตั้งแต่ราคาหุ้นอยู่ที่ระดับ 2.62 บาท เมื่อวันที่ 9 ก.ค.2561
ด้าน บล.เคจีไอ (ประเทศไทย) ระบุในบทวิเคราะห์ แนะนำ “ซื้อ” CMAN ให้ราคาเป้าหมายที่ 4 บาท โดยประเมินจุดแข็งของบริษัทคือ มีสัมปทานเหมือง และ ลูกค้ากระจายในหลายอุตสาหกรรมฯ รวมทั้งขยายกำลังการผลิตในปี 2562 ซึ่งจะทำให้เป็นผู้ผลิตปูนขาวอันดับที่ 10 ของโลก
ส่วน บล.ทิสโก้ ระบุในบทวิเคราะห์ แนะนำ “ทยอยสะสม” หุ้น CMAN โดยคาดว่าผลการดำเนินงานในไตรมาส 2/61 จะออกมาดีทั้งเทียบจากปีก่อนและเทียบจากไตรมาสก่อน เหมาะสำหรับการลงทุนระยะกลาง-ยาวในการทยอยสะสม